Αμάνθιο

Ο Αμάνθιο Αμάρο Βαρέλα (Amancio Amaro Varela, 16 Οκτωβρίου - 21 Φεβρουαρίου 2023) ή  Αμάνθιο Αμάρο ή "Αμάνθιο" ήταν Ισπανός ποδοσφαιριστής και προπονητής, ευρέως γνωστός για την καριέρα του στην Ρεάλ Μαδρίτης. Ένας ιδιαίτερα ταλαντούχος παίκτης με χαρακτηριστικά πολύ μπροστά για την εποχή του, θεωρείται έως σήμερα ένας από τους σπουδαιότερους  Ισπανούς ποδοσφαιριστές της ιστορίας.

Ο Αμάνθιο ξεκίνησε την καριέρα του στην Ντεπορτίβο Λα Κορούνια, την οποία βοήθησε να ανέβει κατηγορία το 1959  και τρία χρόνια αργότερα μετακόμισε στην Ρεάλ Μαδρίτης. Στην ομάδα της Μαδρίτης πέρασε την ποδοσφαιρική του καριέρα 14 χρόνια με πάνω από 450 εμφανίσεις και 155 γκολ, συμβάλλοντας καταλυτικά στην κατάκτηση εννέα εγχώριων πρωταθλημάτων και ενός Κυπέλλου Πρωταθλητριών, το 1966  σκοράροντας μάλιστα και στον τελικό.

Με την εθνική του ομάδα, σημείωσε 42 συμμετοχές και 11 γκολ , με αποκορύφωμα την κατάκτηση του Ευρωπαϊκού Πρωταθλήματος το 1964 στην χώρα του αλλά και ποδοσφαιρική του έδρα, το Σαντιάγο Μπερναμπέου.

 Καριέρα 
Η πρώτη ποδοσφαιρική σταδιοδρομία του Αμάνθιο ήταν η Ντεπορτίβο Λα Κορούνια, που εδρεύει στην πόλη την οποία γεννήθηκε. Μαζί της διένυσε τέσσερα χρόνια, από το 1958 μέχρι το 1962, όταν πλέον ήταν έτοιμος για ένα νέο βήμα στην καριέρα του.

Η Ρεάλ Μαδρίτης αγωνίστηκε με την εγχώρια αντίπαλό της, Μπαρτσελόνα, για την απόκτηση του και τελικά η πρώτη κατόρθωσε να τον εντάξει σε αυτήν το 1962. Καθοριστικός παράγοντας για την μεταγραφή υπήρξε ο τότε πρόεδρος και μεγάλη μορφή του συλλόγου, Σαντιάγο Μπερναμπέου.

Την σεζόν 1963-1964 με την Ρεάλ Μαδρίτης έφτασε μέχρι τον τελικό του Κυπέλλου Πρωταθλητριών και ηττήθηκε από την Ίντερ με 3-1.

Δύο χρόνια αργότερα, όμως, η Ρεάλ έφτασε και πάλι στον τελικό του Κυπέλλου Πρωταθλητριών και αυτή τη φορά νικώντας την φιναλίστ Παρτιζάν. Ο Αμάνθιο σκόραρε το πρώτο από τα δύο γκολ που έφεραν την νίκη και βοήθησε την ομάδα του να κατακτήσει το 6ο Ευρωπαϊκό κύπελλο της ιστορίας της.

Ο Αμάνθιο μαζί με άλλους αστέρες της Ρεάλ Μαδρίτης, όπως ο Πίρι, ο Μανόλο Σάντσις και ο Σερένα αποτέλεσαν την νέα γενιά του Ισπανικού ποδοσφαίρου χαρίζοντας νέες επιτυχίες στην ομάδα της Μαδρίτης. Μάλιστα, η ομάδα αυτή, της δεκαετίας του 60', καθοδηγούμενη από τον Μιγκέλ Μουνιόθ, κατείχε το προσωνύμιο "Ye-Ye", καθώς πρόσφερε χαρά και θέαμα με το παιχνίδι της.

 Εθνική ομάδα 
Ο Αμάνθιο είχε 42 συμμετοχές με την εθνική ομάδα της Ισπανίας, από τις οποίες σκόραρε 11 γκολ και σε 15 περιπτώσεις ήταν αρχηγός της χώρας του. Το 1964 βοήθησε την Ισπανία να κατακτήσει το Ευρωπαϊκό Πρωτάθλημα για πρώτη φορά στην ιστορία, βάζοντας το νικητήριο γκολ στον τελικό απέναντι στην Ουγγαρία. Ήταν τρίτος στην ψηφοφορία της Χρυσής Μπάλας εκείνη τη χρονιά.

 Προπονητική καριέρα 
Το 1984, κατέκτησε την Σεγούντα Ντιβιζιόν με την Ρεάλ Μαδρίτης Καστίγια, την αναπληρωματική ομάδα της Ρεάλ και την πρώτη στην οποία ήταν προπονητής. Η κατάκτηση της δεύτερης κατηγορίας του πρωταθλήματος από αναπληρωματική ομάδα ήταν κάτι πρωτόγνωρο για το ισπανικό ποδόσφαιρο. Την επόμενη σεζόν, ανέλαβε την πρώτη ομάδα για μια χρονιά.

 Θάνατος 
Ο Αμάνθιο απεβίωσε στις 21 Φεβρουαρίου 2023, σε ηλικία 83 ετών.

 Τίτλοι 
Ντεπορτίβο

 Σεγούντα Ντιβισιόν : 1961-62

Ρεάλ Μαδρίτης

 Λα Λίγκα (9): 1962-63, 1963-64, 1964-65, 1966-67, 1967-68, 1968-69, 1971-72, 1974-75, 1975-76
 Κόπα ντελ Ρέι (3): 1969-70, 1973-74, 1974-75
 Κύπελλο Πρωταθλητριών: 1965-66 

Ισπανία

 Ευρωπαϊκό Πρωτάθλημα ποδοσφαίρου: 1964

Ατομικές

 Βραβείο Πιτσίτσι: 1968-69, 1969-70
 Χρυσή Μπάλα 3η θέση: 1964
 Ευρωπαϊκό Πρωτάθλημα ποδοσφαίρου Καλύτερη ομάδα: 1964
 FIFA XI: 1968

 Παραπομπές 

 Εξωτερικοί σύνδεσμοι 



Κατηγορία:Ισπανοί ποδοσφαιριστές
Κατηγορία:Ποδοσφαιριστές Εθνικής Ισπανίας
Κατηγορία:Ποδοσφαιριστές Ρεάλ Μαδρίτης
Κατηγορία:Ποδοσφαιριστές Ντεπορτίβο Λα Κορούνια
Κατηγορία:Παίκτες νικητές ΟΥΕΦΑ Τσάμπιονς Λιγκ
Κατηγορία:Ποδοσφαιριστές Ευρωπαϊκού Πρωταθλήματος 1964
Κατηγορία:Παίκτες νικητές Ευρωπαϊκού Πρωταθλήματος Ποδοσφαίρου
Κατηγορία:Μέσοι ποδοσφαιριστές
Κατηγορία:Ισπανοί προπονητές ποδοσφαίρου
Κατηγορία:Προπονητές ποδοσφαίρου Ρεάλ Μαδρίτης